Diari Oficial de la Generalitat Valenciana


Sumari del DOGV 5747, del 22-04-2008 (2008/3882)

Inici del procés de consulta i participació pública previs a la revisió simplificada del Pla General de València.
-----------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3882


Data del document
:   17-03-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * pla d'urbanisme
    * administració local

Inici del procés de consulta i participació pública previs a la revisió simplificada del Pla General de València. [2008/3882]  
La Junta de Govern Local, en la sessió de 14 de març de 2008, ha adoptat l'acord següent:  
«Vista la versió preliminar de la revisió simplificada del Pla General, l'informe de sostenibilitat ambiental, l'estudi del paisatge amb pla de participació pública, i el document de síntesi elaborat per la Direcció General de Planejament, en col·laboració amb les assistències tècniques, i vist l'informe del director general de Planejament de 10 de març de 2008, s'acorda:  
1r. Donar la conformitat a la versió preliminar de la revisió simplificada del Pla General de València, a l'informe de sostenibilitat ambiental, a l'estudi del paisatge i al pla de participació pública elaborats per la Direcció General de Planejament pel gener de 2008.  
2n. Iniciar els processos de consultes i participació pública que estableix la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient, així com el Reglament del Paisatge de la Comunitat Valenciana, i publicar este acord mitjançant anuncis en el Diari Oficial de la Comunitat Valenciana i en el Butlletí Oficial de la Província de València, en periòdics de gran difusió a la província de València, i en la web de l'Ajuntament.   
3r. Convocar, simultàniament, el tràmit d'audiència addicional que regula l'article 564 del Reglament d'Ordenació i Gestió Territorial i Urbanística, en relació amb la versió preliminar de la revisió simplificada del Pla General d'Ordenació Urbana.  
4t. Notificar formalment el present acord a les entitats que assenyala l'annex del pla de participació i a les indicades, a l'efecte del procés d'avaluació ambiental estratègica, en l'informe emés pel Servei Municipal de Descentralització el 8 de febrer de 2008.  
En tots els anuncis, comunicats i notificacions s'indicarà on es pot aconseguir la documentació relacionada amb el procés, així com que la fase de consulta té una duració mínima de 45 dies hàbils que començaran a comptar des de la publicació del present acord en el Butlletí Oficial de la Província de València.  
5é. Informar d'este acord a la Comissió d'Habitatge, Grans Projectes i Urbanisme en la primera sessió que s'efectue.»  
La documentació quedarà a disposició del públic a les dependències del nou Ajuntament, avinguda d'Aragó, planta baixa, Oficina d'Informació, de 09.00 a 13.00 hores i en la web de l'Ajuntament de València (www.valencia.es).  
València, 17 de març de 2008.- El secretari: Pedro García Rabasa.